《浣溪沙·波映横塘柳映桥》
明代·陈铎

波映横塘柳映桥，冷烟疏雨暗亭皋。春城风景胜江郊。
花蕊暗随蜂作蜜，溪云还伴鹤归巢。草堂新竹两三梢。

作者简介：明淮安府邳州人，家居南京。字大声，号秋碧。正德中世袭指挥。工诗善画，尤善散曲，山水仿沈周。有同名杂剧、传奇《纳锦郎》，又有散曲集《秋碧乐府》及《香月亭诗》。